KLUBI 700
Erään miehen elämä oli romahtamaisillaan.
Hän asui 30-kerroksisen talon ylimmässä kerroksessa.
Mies ajatteli keksineensä täydellisen keinon päättää päivänsä.
Phil Hernandez oli kyllästynyt huumeisiin, alkoholiin ja elämäänsä.
Hän ajatteli, että jos hän hyppäisi alas, kaikki olisi hyvin.
Hänen elämänsä päättyisi siihen.
Hän oli valmis hyppäämään. Silloin ääni sanoi "Ei, Phil."
Olin viettänyt kiertelevää elämää. Olin ihan hukassa.
Ymmärsin joko kuolevani tai joutuvani lopulta vankilaan.
Philin kodissa oli alkoholinkäyttöä, huumeita ja uskottomuutta.
Vanhemmat erosivat, kun Phil oli 10.
Elämässäni ei ollut mitään pysyvää.
12-vuotiaana liikuin jo jengeissä. Tein pikkurikoksia, käytin huumeita.
―16-vuotiaina Phil ja kaksi hänen kaveriaan ryöstivät huoltoaseman.
Phil pidätettiin epäiltynä murhasta.
Kaverini olivat tehneet toisenkin ryöstön, -
jonka yhteydessä he puukottivat ja tappoivat miehen.
Phil tunnusti osallisuutensa ensimmäiseen ryöstöön.
Selvisi, ettei hän liittynyt murhaan.
Koska tein yhteistyötä, rangaistusta lievennettiin.
En joutunut vankilaan pitkäksi aikaa.
Philin rikosura jatkui huumeilla. Philin vaimo Yvonne kertoo.
―Aluksi Phil käyttäytyi hyvin.
Hän alkoi juhlia enemmän. Huumeita alkoi virrata.
Ensin ostin huumeita 500 dollarilla, sitten 1 000 dollarilla viikossa.
Ennen pitkää myin huumeita.
Ostin 3,5 unssia puhdasta kokaiinia, laimensin, pussitin ja myin sitä.
Käytin ainetta yhtä paljon kuin myin sitä. Siihen liittyi kaikkea muutakin.
Silloin alkoi mennä tosi huonosti.
En ollut uskollinen vaimolleni.
Pahoinpitelin häntä niin sanallisesti kuin fyysisesti.
Olin hyvin väkivaltainen. Satutin vaimoani pahasti.
Minä en enää jaksanut.
Silloin avioliittoni hajosi. Se oli lopun alkua.
Oloni oli surkea. Avioliittoni oli hajonnut.
Huumeet ja rahat eivät tehneet minua onnelliseksi.
Olin yhtä katkera, vihainen ja surkea kuin aina ennenkin.
Phil harkitsi hyppäävänsä alas 33. kerroksesta veljensä asunnosta.
Päättelin, että jos tappaisin itseni, -
saattaisin joutua pahempaan helvettiin kuin missä jo olin.
Ajatellessani sitä sanoin ääneen: "Tarvitsen psykiatrin apua."
Kuulin äänen sanovan: "Ei, sinä tarvitset minua."
Vastasin äänelle: "Kuka sinä olet?"
Ääni vastasi: "Olen Jeesus. Palaa takaisin luokseni."
Olin sohvalla. Putosin lattialle ja aloin itkeä kuin vauva.
Aamulla Phil etsi käsiinsä Yvonnen ja kertoi, mitä oli tapahtunut.
―Vanha Phil on kuollut. Olen eri ihminen. ―Minusta se oli vitsi.
En ollut kuullut Jumalan puhuvan. Huomasin, että Phil oli erilainen.
Jotakin oli meneillään, mutta en ollut varma, mitä.
Sanoin, etteivät sanat muuta mitään. Hän huomaisi, että olen muuttunut.
Kun Phil ja Yvonne yrittivät korjata liittoaan, Pyhä Henki puhui Philille.
"Muuta Lancasteriin. Tee työtä teinien parissa ja osoita heille rakkautta."
Ajoimme kaksi viikkoa myöhemmin Lancasteriin 50 dollaria taskussa.
Meillä ei ollut työtä eikä asuntoa.
Ovia aukeni. Phil sai työn vankilasta. Yvonne näki Philin muuttuneen.
Kun näin Philin muuttuneen, halusin samaa.
Yvonne otti Jeesuksen vastaan.
Nyt Philillä on paikka, jota voi kutsua kodiksi.
Tunnen suurta kiitollisuutta ja lojaalisuutta.
Minä käänsin selkäni Jeesukselle, -
mutta Hän ojensi kätensä ja pelasti minut.
Rakastu Häneen. Hän näyttää sinulle, millainen on.
Et enää koskaan janoa sitä, mitä maailmalla on tarjottavanaan.
Hän tyydyttää janosi, nälkäsi ja kaikki tarpeesi.
Eikö ole ihmeellistä? Niin monet ovat kokeilleet eri asioita, kuten huumeita.
Monet amerikkalaiset käyttävät rauhoittavia, Vicodinia, -
särkylääkkeitä, Prozacia ja muita masennuslääkkeitä.
Niistä ei ole apua. Ne eivät paranna sydämen tuskaa.
On vain yksi vastaus, Jeesus.
Jeesus sanoi Philille: "Olen Jeesus. Kokeilepa minua."
Kokeile Jumalaa ja katso, mitä Hän tekee.
Oletko onneton? Kysyn sinulta: oletko onneton?
Olet kyllästynyt elämään. Haluan, että rukoilet kanssani.
Haluan että näet, mitä Jumala tekee elämässäsi.
Rukoile näillä sanoilla: "Jeesus, -
Olen kokeillut monia asioita. Olen etsinyt apua monesta paikasta.
Mikään ei auta. Herra, olen väsynyt.
Pyydän Sinua tulemaan elämääni ja ottamaan elämäni ohjat.
Pyydän, että eläisit minussa.
Tästä hetkestä alkaen olen Sinun, Herra Jeesus.
Herra, tee minusta lapsesi. Olen Sinun.
Annan itseni Sinulle. Kiitän Sinua.
Kiitos, Herra. Aamen."
Jos rukoilit kanssani, soita meille.
Kerro, että rukoilit juuri minun kanssani.
"Sydämessäni ollut tyhjyys on poissa. Olen erilainen." Ole hyvä ja soita.
Sano: "Rukoilin Patin kanssa. Annoin sydämeni Jeesukselle." Terry.
On aika vastata kysymyksiinne.
Brenda: "Olin auto-onnettomuudessa. En ole kävellyt 6 kuukauteen.
En pysty elättämään perhettäni. Mitä voin tehdä?"
Seuraavaksi vastaamme Brendan ja muidenkin kysymyksiin.
Lähdettyään kotoa nuorukainen alkoi kokea suurta puutetta.
Poika sanoi, ettei häntä enää voi kutsua isänsä pojaksi, -
mutta isä käski pukea hänet heti juhlavaatteisiin.
Kadonnut poika oli nyt löytynyt.
Jumala odottaa sinua kotiin.
On aika vastata kysymyksiinne.
Brenda kirjoittaa: "Olin pääsiäisenä auto-onnettomuudessa.
Oikea lantioni, oikea polveni ja selkäni murtuivat.
En ole kävellyt 6 kuukauteen. Menetin työni enkä voi elättää perhettäni.
Olen hyvin masentunut. Voimme menettää kotimme. Mitä voin tehdä?"
Brenda, on olemassa virastoja, joista saa apua.
Sinun pitää kääntyä niiden puoleen.
Melkein joka kaupungissa on ruokapankkeja.
Valtiolla on ruokakuponkeja.
Sinun on haettava apua. Älä sääli itseäsi.
Pyydä apua Jumalalta. Älä tunne syyllisyyttä.
Jumala tietää ongelmistasi. Hän on kanssasi ja auttaa sinua.
A: Käänny Jumalan puoleen. Pyydä Hänen siunaustaan.
B: Käänny Operaatio Siunauksen, muiden vastaavien järjestöjen -
ja ruokapankkien puoleen.
Brenda ei voi kävellä, joten hänen pitää ehkä soittaa -
tai pyytää jotakuta hoitamaan asia hänen puolestaan.
Järjestöistä saa apua siihen.
En tiedä, mihin numeroon hänen pitäisi soittaa.
En tiedä, mutta voimme ottaa selvää ja auttaa häntä siinä asiassa.
Olen paikallisseurakunnan vankka kannattaja.
Ehkä löydät seurakunnan, jossa palvellaan yhteisöä.
Seurakunnassa on ihmisiä, jotka tekevät tuollaisia asioita.
Onko muita kysymyksiä?
Tony: "Otin juuri Jeesuksen vastaan lähetyksenne aikana.
Kristitty äitini on ollut aina masentunut ja on nyt yksinäinen.
Suhteemme on lähentynyt. Haluaisin, että äiti olisi onnellinen.
Miten hän voisi löytää ilon ja rauhan?"
Isoveljeni sai eturauhassyövän.
Hän valitsi sädehoidon leikkauksen sijaan. Sädehoito ei tehonnut.
Syöpä levisi selkärankaan, aivoihin ja sydämeen.
Sanoin veljelleni: "Rukoillaan, että Herra parantaa sinut."
Hän ei parantunut.
Mieleeni juolahti, että oli parempi valmistaa häntä taivaaseen.
Kerroin, kuinka ihanaa taivaassa on ja miten upeita asioita siellä on.
Minulla oli ilo johdattaa veljeni Jeesuksen luo.
Veli otti Jeesuksen vastaan, samoin hänen tyttöystävänsäkin.
Suosittelen sinua toimimaan samoin äitisi suhteen.
Puhu hänelle siitä, mitä "silmä ei ole nähnyt tai korva kuullut."
Puhu siitä, millaista on olla enkelten kanssa, taivaan ilosta -
ja valosta, joka tulee Jumalalta.
Puhu siitä, mikä äitiäsi odottaa, taivaassa olevista hyvistä asioista.
Anna hänelle lisää toivoa.
Laulakaa yhdessä. Lukekaa Raamattua yhdessä.
Lukekaa Paavalin sanoja, psalmeja, Jeesuksen sanoja.
"Kun sinun sanasi avautuvat, niin ne valaisevat".
Äitisi sydän muuttuu pikkuhiljaa. Niin sinun pitäisi tehdä.
Kun käyn vierailulla sairaalassa, en näytä surulliselta.
Ihmisillä on ehkä kipuja, mutta tuon heille iloa, ja ylistämme yhdessä.
Äänikirjat ovat myös hyviä vanhuksille.
Jos sinulla olisi aikaa lukea äidillesi ohjelmassa mainostettuja kirjoja...
Kuten kirjaa "Heaven is real".
Siinä kerrotaan ihmisistä, jotka ovat käyneet taivaassa.
Olen kirjoittanut kirjan ihmeistä. Jos voisit lukea sitä äidillesi.
Täytä hänen mielensä Herran ilolla.
Ruth: "Poikamme varttui kristityssä kodissa. Täytettyään 30 -
hän muutti yhteen naisen kanssa, joka oli vielä naimisissa.
He tapasivat netissä World of Warcraft -pelin kautta.
Poika vaatii meitä hyväksymään tämän, jos olemme kristittyjä.
Rakastamme poikaamme, mutta emme hyväksy tätä. Mitä voin tehdä?"
Tee pojallesi selväksi, mitä mieltä olet tästä.
Älä ole mahdollistaja. Poika toimii väärin.
Poika on solminut avioliiton ulkopuolisen suhteen.
Jos nainen olisi naimaton, se on toinen juttu.
En tiedä, mikä "World of Warfare" on. Tiedätkö sinä? ―Ei aavistustakaan.
On outoa, että 30-vuotias vaatii vanhempiaan hyväksymään tilanteen.
Ja etteivät he ole kristittyjä, jos... Hänellä on oma määritelmä kristitylle.
Kristitty on aina tyhmä tai sekopää. Se on hölynpölyä!
Ole luja. Sano: "Rakastan sinua, mutten hyväksy tätä.
Katkaisen välini sinuun." Sanoit, että poika on hajottanut perheesi.
Sydämesi särkyy, mutta älä hyväksy tilannetta.
Poikasi palaa Herran tykö ja kotiin.
Kathy: "Poikani isä on pahoinpidellyt minua. Poliisi ei pysty auttamaan.
Jumala oli sanonut papille, että poikani isä oli lyönyt minua -
ja että Jumala haluaa minun ottavan eron. Mies oikuttelee edelleen.
Miksei Jumala lopeta tätä suhdetta?"
Mitä tarkoitat, kun kysyt miksi Jumala ei ole lopettanut suhdettasi?
Miksi et lopeta sitä itse?
Lähde tiehesi. Jätä avain kotiin. Vapauta itse itsesi.
―Jumala ei odota sinun jäävän liittoon, jossa sinua pahoinpidellään.
―Ilmeisesti kyse ei ole avioliitosta.
Minua huolestuttaa, ettei pastori ole sanonut, että on väärin elää synnissä.
Sinä asut yhdessä kaverin kanssa, joka pahoinpitelee sinua.
Sitä on jatkunut vuosikymmeniä.
En tiedä, kuinka vanha olet. Sanon vain, että lähde tiehesi.
Sinun olisi jo ajat sitten pitänyt sanoa näkemiin.
Sinulla ei ole mitään velvollisuutta -
sellaista henkilöä kohtaan, jonka kanssa et ole naimisissa.
Julista, että olet itsenäinen, ja sano sayonara.
Kiitos, Pat. Arvostamme sitä, että lähetätte meille kysymyksiä.
Voitte lähettää kysymyksiä netissä. Yritämme vastata niihin.
Kun Marikan poika syntyi, hänet piti leikata, jotta hän voisi kävellä, -
mutta Marikalla ei ollut varaa edes sairaalamatkaan.
Ukrainan maaseudulla maisemat ovat idyllisiä, mutta ihmiset ovat köyhiä.
Sadat mustalaisperheet elävät pienillä leireillä.
Opetamme lapsia lukemaan ja kirjoittamaan -
ja annamme perheille vaatteita. He ovat päässeet lääkäriin.
Autamme heitä pysymään lämpiminä. Kaikilla on puutetta perustarpeista.
Joskus tapaamme jonkun, joka tarvitsee enemmänkin.
Marika ajatteli, ettei koskaan saisi juhlia Vasya-pojan ensiaskeleita.
Vasyalla oli syntyessään vääntynyt jalka ja epämuodostunut nilkka.
Poika piti kuulemma leikata, -
muuten hän ei kävelisi normaalisti aikuisena.
Mieheni on töissä koko ajan, mutta rahat riittävät tuskin ruokaan.
Meillä ei ollut edes riittävästi rahaa mennä taksilla sairaalaan.
Marikasta tuli kristitty vuosi sitten.
Hän on rukoillut siitä lähtien poikansa puolesta.
Pyydän Jumalaa joka päivä auttamaan poikaa kävelemään.
Kun saimme kuulla pojan ongelmista, maksoimme heti leikkauksen.
Minä iloitsin. Se oli suoranainen ihme. Pojan jalka oli aivan suora.
Ylistän Herraa tästä siunauksesta.
Olen aina kiitollinen teille. Suuret kiitokset.
Poika on suloinen. Klubi 700:n jäsenet muuttivat hänen elämänsä.
Poika kasvaa, oppii lukemaan ja kirjoittamaan ja menee kouluun.
Ja kuka tietää, mikä on Jumalan suunnitelma hänelle.
Teidän ansiostanne hän kulkee suoraa tietä. Hän on suloinen poika.
Pojan äiti ja isoäiti ovat kiitollisia. Heillä ei ollut keinoja auttaa poikaa.
Sitten te tulitte mukaan kuvioihin.
Klubi 700:n jäsenet tuovat toivoa toivottomiin tilanteisiin.
Liity mukaan. Me kosketamme maailmaa Jeesuksen rakkaudella.
Kohta kerromme miehestä, joka ei kyennyt edes nostamaan ruokakassia.
Kivun takia en pystynyt kantamaan kahta pientä ruokakassia kotiin.
Mies parani rukouksen voimalla.
Rukoilemme myös tarpeittenne puolesta. Pysykää kanavalla.
Rakkauden kieli.
Jokainen lapsi tuntee sen. Jokainen lapsi tarvitsee sitä.
Kuinka lapsi voisi varttua ilman rakkautta?
Voitko kuvitella äidinrakkautta vahvempaa rakkautta?
Sellaista on Jumalan iankaikkinen, muuttumaton rakkaus.
Sinun ei tarvitse enää kuvitella sitä.
Jumala on lähempänä kuin luuletkaan. Soita tai kirjoita meille.
Randy Lawrence oli kolarissa. Hänellä oli kipuja vielä 10 vuotta sen jälkeen.
Eräänä iltana hän palasi kotiin töistä ja alkoi katsoa tv:tä.
Kun Randy nousi ylös, kipu oli kadonnut. Näin siinä kävi.
Niskani taittui alas ja taas ylös.
Kipu iski päästä selkärangan kautta oikeaan jalkaan. Kipu oli polttavaa.
Katumaasturi oli juuri ajanut Randyn auton perään kiinni.
Randyn selkä, niska ja iskiashermo vahingoittuivat pahasti.
―Iskiashermon vamma aiheutti sen, että tunsin jatkuvaa kipua jalassa.
Niskani oli niin kireä, että pystyin liikuttamaan sitä vain vähän.
Joskus en pystynyt edes viemään kahta pientä ruokakassia kotiin.
Fysioterapiasta oli vain vähän apua.
Kävin 10 kuukautta fysioterapiassa.
Jumala paransi iskiashermoni yliluonnollisesti rukouskokouksessa, -
kun ihmiset rukoilivat johtamani kansainvälisen seurakunnan puolesta.
Niskakipu ei kuitenkaan hävinnyt.
Randy muutti perheineen ja firmoineen Floridaan.
Hän perusti seurakunnan. Hänelle tuli toinenkin ongelma niskakivun lisäksi.
Minulla oli päivittäin päänsärkyä, ja niska oli jäykkä.
Tein joskus 8―12-tuntisia työpäiviä.
Jatkuva kipu on vahingollista.
Eräänä iltana töiden jälkeen Randy katsoi Klubi 700:aa.
Ohjelmassa kerrottiin erään ihmisen polven parantuneen.
Sanoin: "Herra, tarvitsen paranemista."
Silloin Pat sanoi: "Haluan rukoilla, että ihmiset paranevat."
Nousin ylös. Pat alkoi rukoilla.
Niskasi vääntyi. Tunsit, kuinka niskassa irtosi jotakin.
Laita kätesi paikan päälle. Tunnet lämpöä. Sinä paranet täysin.
Tunsin lämpöä ja kihelmöintiä. Käänsin päätäni.
Niskastani kuului tällainen ääni. Käänsin päätä toiseen suuntaan.
Jumala korjasi ja suoristi kaikki jumissa olleet nikamat.
Jumala korjasi ne hetkessä yliluonnollisesti.
Päänsärky loppui samalla hetkellä.
En ollut vuosiin tuntenut sellaista helpotusta.
Randylla ei ole ollut kipuja 2 vuoteen.
Kun paranin yliluonnollisesti ja kipu hävisi, uskoni vahvistui.
Minulla on entistä kovempi halu kertoa siitä muille.
Jumala on parantanut minut. Se on tosiasia.
Jumala ei katso henkilöön. Hän parantaa sinutkin.
"Jumala parantaa sinutkin." Haluamme rukoilla puolestasi.
Carolyn Illinoisista oli loukannut onnettomuudessa lantionsa.
Hän katsoi ohjelmaamme. Terry sai tiedon sanat henkilöstä, joka ontui.
Terry sanoi: "Huomaat, että et onnu enää. Kipua ei enää ole."
Carol otti tiedon sanat vastaan.
Hän huomasi, ettei enää ontunut ja että kipu oli hävinnyt.
Colin Kentyckystä oli kärsinyt vuosia kivuliaasta ruuansulatusvaivasta.
Sait tiedon sanat vatsaongelmista. Sanoit: "Kaikki toimii niin kuin pitää."
Colin tunsi olonsa paremmaksi. Kipu ja ongelmat hävisivät.
Kun kuulemme näitä ihmeellisiä todistuksia, uskomme vahvistuu.
Terry ja minä rukoilemme nyt yhdessä. Rukoilkaa tekin kanssamme.
Jumala ei katso henkilöön. Hän rakastaa sekä nuoria että vanhoja, -
sekä naisia että miehiä. Rukoilemme yhdessä. Kaikki on mahdollista.
Isä, tuomme eteesi katsojamme. Kosketa heitä yliluonnollisesti.
Tulkoon shekinah-kirkkauden pilvi katsojiemme koteihin.
Herran kirkkaus ilmestyköön.
Jollakulla on märkäpesäke hampaassa. Siitä vuotaa verta.
Laita kätesi leuan päälle ja kosketa kipukohtaa.
Jeesuksen nimessä, tulehdus katoaa. Jumala on parantanut sinut.
Olen samaa mieltä. Sinulla oli pullistuma leuassa.
Joku, jolla on skolioosi, katseli äskeistä tarinaa ja sanoi: -
"Minunkin selkäni pitäisi suoristaa."
Jumala korjaa asian. Herra tekee sen, mihin lääketiede ei pysty.
Jollakulla on yläpurentaa. Kosketa leukaasi, niin se paranee.
Jollakulla on paljon erilaisia ruuansulatusongelmia.
Jumala koskettaa sinua ja parantaa sinut. Ongelmat häviävät.
Pyydämme Jeesuksen nimessä, että Jumalan voima tulee koteihin.
Umpisuoli parantuu. Sisuksesi ovat kuin tulessa. Jumala paransi sinut.
Herra parantaa jonkun näköongelmat, joita lääketiede ei voi korjata.
Pelko. vastustamme pelon henkeä.
Jeesuksen nimessä, ole vapaa. Kiitos, Herra. Aamen.
Soittakaa meille ja kertokaa, mitä Jumala teki teille.
Ps. 91:11 "Hän antaa enkeleilleen käskyn varjella sinua, -
missä ikinä kuljetkin." Hei hei.
Voitko kuvitella, mikä on isänrakkautta suurempaa?
Jumalan rakkaus on ikuista ja muuttumatonta.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille.
Suomennos: Anna Voionmaa